CELEX: 62012FN0063
Language: ro
Date: 2012-06-20 00:00:00
Title: Cauza F-63/12: Acțiune introdusă la 20 iunie 2012 — ZZ/BEI

13.10.2012   
            
            
               RO
            
            
               Jurnalul Oficial al Uniunii Europene
            
            
               C 311/16
            
         Acțiune introdusă la 20 iunie 2012 — ZZ/BEI
   (Cauza F-63/12)
   2012/C 311/21
   Limba de procedură: italiana
   
      Părțile
   
   
      Reclamant: ZZ (reprezentant: L. Isola, avocat)
   
      Pârâtă: Banca Europeană de Investiții
   
      Obiectul și descrierea litigiului
   
   Anularea scrisorilor prin care pârâta refuză să ramburseze, în urma Hotărârii Tribunalului Uniunii Europene prin care a fost anulată în parte Hotărârea Tribunalului Funcției Publice, cei 6 000 de euro pe care reclamantul i-a plătit pârâtei cu titlu de cheltuieli recuperabile în urma hotărârii prin care Tribunalul Funcției Publice s-a pronunțat cu privire la cheltuielile de judecată
   
      Concluziile reclamantului
   
   
               —
            
            
               Anularea scrisorilor din 4 și din 25 mai 2012, în măsura în care BEI refuză să restituie reclamantului suma de 6 000 de euro pe care o ceruse cu titlu de cheltuieli de judecată în cadrul unei cauze aflate anterior pe rolul Tribunalului Funcției Publice;
            
         
               —
            
            
               obligarea BEI la rambursarea imediată a sumei menționate majorate cu valoarea dobânzii și cu compensarea fluctuației monetare de la data plății efectuate de reclamant până la rambursarea efectivă;
            
         
               —
            
            
               obligarea pârâtei la repararea prejudiciului cauzat reclamantului;
            
         
               —
            
            
               obligarea BEI la plata cheltuielilor de judecată.